[{"text_idx": "#000002", "text": "Sotsiaalmeedia tulekuga on meil vo\u0303imalik rohkem ja rohkem na\u0308idata oma poolehoidu ja vastumeelsust erinevate teemade, isikute, arvamuste suhtes. Facebook, kus suurem osa meie veebipo\u0303hisest tegevusest ka\u0308ib, vo\u0303imaldas anda oma \u201cha\u0308a\u0308l\u201d ainult \u201cLike\u201d nuppu vajutades vo\u0303i seda mitte tehes. On ju ka mitte-laikimine oma arvamuse na\u0308itamine. Ilmselgelt aga ei saa ko\u0303ike nii u\u0308heselt hinnata. Pilt, kellegi staatuseuuendus, video tekitab meis koheselt emotsioone, mis vo\u0303ib ulatuda ro\u0303o\u0303must vihani, soovist jagada armastust kuni vastikusetundeni."}, {"text_idx": "#000003", "text": "Ta\u0308nasest, 24. veebruarist (Palju o\u0303nne, Eesti Vabariik!), on meil ko\u0303igil vo\u0303imalik anda lisaks vanale heale \u201cLike\u201d hinnangule veel kuus erinevat emotsiooni-hinnangut."}, {"text_idx": "#000004", "text": "Uued Facebooki vo\u0303imalikud emotsioonid (Reactions) on:"}, {"text_idx": "#000005", "text": "Ilmselgelt on need emojid valitud Facebooki sisu ja kasutajate no\u0308 po\u0303hiemotsioonide ja\u0308rgi, vo\u0303i minu lu\u0308hihinnang: need on emotsioonid, mida meis enamasti Facebooki postitused tekitavad: lo\u0303busad, naermaajavad klipid, soov na\u0308idata kaastunnet ja hoolivust kellegi suhtes, kaasaelamine, meie endi vo\u0303i teiste edu milleski ja viha millegi vastu. Lihtne."}, {"text_idx": "#000007", "text": "Va\u0308ga lahe oleks kui sa ka persoonibra\u0308ndi Facebookil nu\u0308u\u0308d oma emotsioonidest ma\u0308rku annad, na\u0308iteks sellesama postituse osas."}, {"text_idx": "#000009", "text": "Paul Ekman on Ameerika psu\u0308hholoog, kes on tuntud oma emotsioonide-uuringu ja\u0308rgi, ta on loonud no\u0308 \u201cemotsioonide atlase\u201d. Emotsioonide uurimisel leidis Ekman, et erinevates kultuurides mo\u0303istetakse emotsioone u\u0308priski sarnaselt. Oma uuringute ka\u0308igus leidis ta, et ta\u0308psemalt on olemas teatud universaalsed emotsioonid. Nendeks on Ekmani arvates viha, vastikus, hirm, o\u0303nn, kurbus ja u\u0308llatus."}, {"text_idx": "#000010", "text": "Huvitav, et Facebooki emotsioonide arv on just 6 (+1 Like nupp, mida ei saanud kuidagi a\u0308ra ja\u0308tta). Kuigi ko\u0303ik ei ole otseselt po\u0303hiemotsioonid (yey! Haha!), siis armastus, viha, kurbus, u\u0308llatus ja ro\u0303o\u0303mu (minu arvates), leiame sealt ku\u0308ll. Nii on pea ko\u0303iki po\u0303hiemotsioone ka Facebookis meil vo\u0303imalik va\u0308ljendada."}, {"text_idx": "#000011", "text": "1990. aastatel pakkus Ekman va\u0308lja ta\u0308iendatud versiooni baasemotsioonidest, mis muuhulgas ka sisaldas positiivseid ja negatiivseid emotsioone, mida ei ole vo\u0303imalik vaid na\u0308oilmetega va\u0308ljendada. Uuendatud nimekirjas olid lo\u0303bustatus, po\u0303lgus, rahulolu, piinlikkus, erutus, su\u0308u\u0308tunne, uhkus saavutuse to\u0303ttu, kergendustunne, rahuldatus, sensoorne mo\u0303nu ja ha\u0308bi."}, {"text_idx": "#000012", "text": "Paul Ekmani po\u0303hiemotsioonid na\u0308ova\u0308ljendustes koos kirjeldusega"}]